CELEX: 42021D0004
Language: sk
Date: 2020-12-09 00:00:00
Title: Rozhodnutie prijaté vzájomnou dohodou medzi zástupcami vlád členských štátov (EÚ) 2021/4 z 9. decembra 2020 o umiestnení sídla Európskeho centra odvetvových, technologických a výskumných kompetencií v oblasti kybernetickej bezpečnosti

7.1.2021   
               
               
                  SK
               
               
                  Úradný vestník Európskej únie
               
               
                  L 4/7
               
            
         ROZHODNUTIE PRIJATÉ VZÁJOMNOU DOHODOU MEDZI ZÁSTUPCAMI VLÁD ČLENSKÝCH ŠTÁTOV (EÚ) 2021/4
         z 9. decembra 2020
         o umiestnení sídla Európskeho centra odvetvových, technologických a výskumných kompetencií v oblasti kybernetickej bezpečnosti
         ZÁSTUPCOVIA VLÁD ČLENSKÝCH ŠTÁTOV,
         so zreteľom na Zmluvu o fungovaní Európskej únie, a najmä jej na článok 341,
         keďže:
         
                     (1)
                  
                  
                     Na základe návrhu, ktorý 12. septembra 2018 predložila Komisia Európskemu parlamentu a Rade, sa plánuje zriadenie Európskeho centra odvetvových, technologických a výskumných kompetencií v oblasti kybernetickej bezpečnosti (ďalej len „centrum kompetencií“).
                  
               
                     (2)
                  
                  
                     Malo by sa rozhodnúť o umiestnení sídla centra kompetencií,
                  
               PRIJALI TOTO ROZHODNUTIE:
         
            Článok 1
            Európske centrum odvetvových, technologických a výskumných kompetencií v oblasti kybernetickej bezpečnosti má svoje sídlo v Bukurešti v Rumunsku.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            Článok 3
            Toto rozhodnutie sa uverejnení v Úradnom vestníku Európskej únie.
         
         
            V Bruseli 9. decembra 2020
            
               
                  predseda
               
               P. LOURTIE